3. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 616 της 7/10 Αυγ. 1979 (ΦΕΚ Α' 183) Περί των όρων και προϋποθέσεων διαθέσεως των ετοίμων δασικών προϊόντων, χωρίς δημοπρασία, σε Δασικούς Συνεταιρισμούς Εργασίας. Έχοντας υπόψη: 1.Τις διατάξεις του άρθρ. 69 του Νόμ. 921/1979 «περί Γεωργικών Συνεταιρισμών». 2.Τις 743/1979 και 786/1979 γνωμοδοτήσεις του Συμβουλίου της Επικρατείας, με πρόταση του Υπουργού Γεωργίας, αποφασίζουμε: Άρθρ.1.-1.Η διάθεση απ’ ευθείας, χωρίς δημοπρασία, των εις το άρθρ. 69 παρ. 1 του Νόμ. 921/1979 «περί Γεωργικών Συνεταιρισμών» αναφερομένων δασικών προϊόντων, γίνεται σε Δασικούς Συνεταιρισμούς Εργασίας, που έχουν συσταθεί και λειτουργούν σύμφωνα με τις περί αυτών διατάξεις. 2.Για την ανωτέρω διάθεση απαιτείται απόφαση του αρμοδίου Νομάρχου, η οποία εκδίδεται μετά γνώμη του Διευθυντού Δασών της περιφερείας και ύστερα από αίτηση του ενδιαφερομένου Δασικού Συνεταιρισμού Εργασίας που υποβάλλεται στην αρμοδία Δασική Αρχή. 3.Η απόφαση του Νομάρχου καθορίζει το είδος, την ποσότητα και τον τόπο παραδόσεως των προς διάθεσιν δασικών προϊόντων, αν είναι ετοιμοπαράδοτα ή παραδίδονται τμηματικώς και με ποιό τρόπο, το κατά μονάδα καταβλητέο τίμημα, τον τρόπο καταβολής αυτού, καθώς και την προθεσμία εντός της οποίας πρέπει ο Δασικός Συνεταιρισμός να αποκομίσει τα διατιθέμενα προϊόντα. 4.Η ανωτέρω απόφαση επιδίδεται με απόδειξη στο δικαιούχο Δασικό Συνεταιρισμό από την αρμοδία Δασική Αρχή μέσα σε 5 ημέρες από τη λήψη της. Άρθρ.2.-1.Η ποσότητα των δασικών προϊόντων που επιτρέπεται να διατεθεί ορίζεται μέχρι 15 κυβικά μέτρα (κ.μ.) τεχνικής ξυλείας ή 25 χωρικά κυβικά μέτρα (χ.κ.μ.) καυσοξυλείας για κάθε ενεργό μέλος του Δασικού Συνταιρισμού και για κάθε δασικό διαχειριστικό έτος. 2.Ενεργό μέλος Δασικού Συνεταιρισμού κατά την έννοια του παρόντος είναι εκείνο που πραγματοποιεί τουλάχιστον τριάντα ημερομίσθια κάθε έτος σε διάφορες δασικές εργασίες σε Δασικές Υπηρεσίες ανεξαρτήτως περιοχής παροχής των υπηρεσιών του. Σε περίπτωση μικρότερης των τριάντα ημερομισθίων απασχολήσεως από υπαιτιότητά του, η δικαιουμένη ποσότητα δασικών προϊόντων μειώνεται ανάλογα με τον αριθμόν των ημερομισθίων του. 3.Κατ’ εξαίρεση της παρ. 1 του παρόντος άρθρου επιτρέπεται η διάθεση μέχρι και της καλύψεως ολοκλήρου της ποσότητος των δασικών προϊόντων, (τεχνικής ξυλείας και καυσοξυλείας), που παράγεται από τον αιτούντα Δασικό Συνεταιρισμό για λογαριασμό της Δασικής Αρχής εάν :α)προ της  εφαρμογής της απ’ ευθείας από το Κράτος εκμεταλλεύσεως του συγκεκριμένου δάσους, αυτή διενεργείτο με μίσθωση από τον Δασικό αυτό Συνεταιρισμό ή β)τα προϊόντα που θα διατεθούν θα τύχουν περαιτέρω επεξεργασίας σε εγκαταστάσεις, οι οποίες θα εγγυώνται την ορθολογική επεξεργασία και παραγωγή ανταγωνιστικής ποιότητος προϊόντων, ιδιοκτησίας του Συνεταιρισμού ή της Ενώσεως Συνεταιρισμών στην οποία ανήκει ο Συνεταιρισμός, ή φορέων μετοχικού ενδιαφέροντος, στους οποίους συμμετέχει ο Συνεταιρισμός ή η Ένωση Συνεταιρισμών καθώς και η Αγροτική Τράπεζα της Ελλάδος και των οποίων η πλειοψηφία των μετοχών ή μεριδίων παραμένει στις Συνεταιριστικές Οργανώσεις. Η διάθεση δασικών προϊόντων κατά την παρούσα παράγραφο δύναται να καλύπτει παραγωγή μέχρι δέκα ετών, με απαραίτητη όμως προϋπόθεση των αναπροσαρμογή του τιμήματος κάθε έτος. Άρθρ.3.-1.Το κατά μονάδα μεταβλητέο τίμημα καθορίζεται αναλόγως του είδους και της ποιότητας των διατιθεμένων προϊόντων και των μεταφορικών και οικονομικών γενικά συνθηκών. Και εάν μεν πρόκειται για τεχνική ξυλεία δεν επιτρέπεται να καθορίζεται μικρότερο από το άθροισμα των εξόδων παραγωγής και του αντιστοίχου μισθώματος του καθοριζομένου από τον πίνακα διατιμήσεως δασικών προϊόντων, εάν δε πρόκειται περί καυσοξυλείας, (ξύλα θρυμματισμού ή καυσόξυλα) δεν επιτρέπεται να είναι μικρότερο από τα έξοδα παραγωγής. 2.Ως έξοδα παραγωγής ορίζονται το σύνολο των αμέσων δαπανών που καταβλήθηκαν για ημερομίσθια ή κατ’ αποκοπήν για την υλοτομία, μετατώπιση και μεταφορά των προϊόντων προσαυξημένων κατά ποσοστόν 15% για γενικά έξοδα. Άρθρ.4.-1.Για τη διάθεση των εις το άρθρ. 1 δασικών προϊόντων σε δασικούς Συνεταιρισμούς Εργασίας απαιτείται κατάρτιση συμβάσεως αγοραπωλησίας. 2.Σε ό,τι αφορά την κατάρτιση της συμβάσεως αγοραπωλησίας των διατιθεμένων προϊόντων, την καταβολή του τιμήματος, την παραλαβή, την αποκόμιση και την μεταφορά αυτών, έχουν εφαρμογή οι διατάξεις που εκάστοτε ισχύουν για την εκποίηση με δημοπρασία των δασικών προϊόντων της από το Κράτος ενεργουμένης εκμεταλλεύσεως δημοσίων δασών, εκτός των συνεπειών εκ της προσελεύσεως για την υπογραφή της συμβάσεως αγοραπωλησίας, οπότε ο Δασικός Συνεταιρισμός κηρύσσεται μεν έκπτωτος, τα προϊόντα όμως δεν αναπλειστηριάζονται σε βάρος του, αλλά διατίθενται ελευθέρα από τη Δασική Υπηρεσία. (Αντί για τη σελ. 286,09) Σελ. 286,09(α)  Τεύχος ΣΤ102 – Σελ. 61 .707. Δασικοί Συνεταιρισμοί 14.Δ.θ.3 